
คำนำ


คู่มือแนวทางการเก็บเมล็ดและการปฏิบัติต่อเมล็ดพันธุ์ไม้ป่าเล่มนี้  เป็นคู่มือที่จัดทำขึ้นเพื่อให้เจ้าหน้าที่ที่ปฏิบัติงานทางด้านเมล็ดพันธุ์ไม้ป่าและด้านการเพาะชำกล้าไม้ได้รู้และเข้าใจใน   การปฏิบัติต่อเมล็ดไม้มากขึ้น และสามารถนำเอามาใช้เป็นแนวทางในการปฏิบัติงานได้อย่างถูกต้อง  โดยในแต่ละบทได้อธิบายขั้นตอนการปฏิบัติต่างๆ ให้มีความกระชับและเข้าใจง่าย เนื้อหาของคู่มือ เป็นการผสมผสานขั้นตอนการปฏิบัติต่างๆ ให้ถูกต้องและเหมาะสมกับไม้แต่ละชนิดหรือเมล็ดไม้     แต่ละประเภท เพื่อให้ได้เมล็ดพันธุ์ที่มีความแข็งแรงสูงและมีคุณภาพทางพันธุ์ดี สำหรับการผลิตเมล็ดพันธุ์เพื่อใช้ผลิตกล้าไม้คุณภาพดีในการปลูกสร้างสวนป่าให้ประสบความสำเร็จในอนาคต


เอกสารเล่มนี้ผู้เขียนได้ปรับปรุงจากคู่มือแนวทางการเก็บเมล็ดและการปฏิบัติต่อเมล็ดพันธุ์ไม้ป่าที่ผู้เขียนได้เคยรวบรวมและเรียบเรียงไว้ ทั้งนี้เพื่อให้เนื้อหาของคู่มือมีความกระชับ เข้าใจง่ายขึ้น และหวังเป็นอย่างยิ่งว่าคู่มือนี้จะสามารถใช้เป็นแนวทางปฏิบัติให้แก่เจ้าหน้าที่ที่ประสบปัญหาทางด้านการจัดการเมล็ดพันธุ์ในขั้นตอนต่างๆ ได้เป็นอย่างดี พร้อมทั้งให้ผู้ปฏิบัติงานสามารถคิดหาแนวทางป้องกันและแก้ไขความผิดพลาดที่เกิดขึ้นในขั้นตอนต่างๆ ของการเก็บและปฏิบัติต่อเมล็ดพันธุ์ไม้ป่าได้ด้วยตนเอง ผู้เขียนขอขอบคุณนายกฤตภาส จันจินา ผู้ช่วยนักวิจัย และนางสาวพิจิตรา จันทร์พ่วง    ผู้ช่วยนักวิจัย ที่ช่วยปรับปรุงและเรียบเรียงเอกสารเล่มนี้ให้สำเร็จลุล่วงไปด้วยดี 

